– Тата вярнуўся ў родныя Азяты, ажаніўся з матуляй Марыяй Філіпаўнай Яцэвіч. У 1949-ым нарадзілася Алена, а праз пяць гадоў і я. Закончыла Азяцкую СШ, два гады адпрацавала выхавальніцай у роднай школе. Пасля Мінскага педінстытута імя Максіма Горкага стала загадчыкам агульнага аддзела Брэсцкага гарвыканкама, а з 1 лістапада 1982 года па прапанове палкоўніка Анатоля Фёдаравіча Макарава перайшла ў Брэсцкі аб’яднаны гарадскі ваенны камісарыят. Прыклад дзядзькі Рыгора Яцэвіча, які ў 1960-ыя быў начальнікам міліцыі горада над Бугам, расказы бацькі падштурхнулі апрануць вайсковую форму. Мой шлях – ад дзвюх маленькіх зорак на пагонах да дзвюх вялікіх.